ΓΡΑΠΤΗ ΕΡΩΤΗΣΗ P-0041/00

υποβολή: Marie Isler Bguin (Verts/ALE) προς την Επιτροπή

(13 Ιανουαρίου 2000)

Θέμα: Επέκταση της προβλήτας του Escombreras, στη Μούρθια της Ισπανίας

Η Ευρωπαϊκή Επιτροπή εξετάζει τη δυνατότητα να χρηματοδοτηθεί από το Ταμείο Συνοχής το σχέδιο για την επέκταση της προβλήτας του Escombreras και την αποκατάσταση του όρμου του Portmn, σχέδιο το οποίο έχειποβάλει η λιμενική αρχή της Καρθαγένης (Ισπανία).

Το σχέδιο αυτό δεν έχειποβληθεί στη δέουσα μελέτη περιβαλλοντικών επιπτώσεων, αν και επηρεάζει την περιοχή Punta de Arguilones/Isla de Escombreras, η οποία θεωρείται σημαντική ζώνη για τα πτηνά σύμφωνα με την οδηγία 79/409/ΕΟΚ(1), και απειλεί τους ενάλιους λειμώνες ποσειδωνίας της ωκεανείου στις Costas de Calblanque, που θεωρούνται φυσικός βιότοπος προτεραιότητας βάσει της οδηγίας 92/43 για τους οικοτόπους και έχουν προταθεί ως τόπος κοινοτικού ενδιαφέροντος(2). Δεν μελετήθηκε σχεδόν καμία άλλη εναλλακτική λύση, ούτε διαβιβάσθηκαν στο Υπουργείο Περιβάλλοντος οι επίσημες εκθέσεις που συντάχθηκαν από την αρμόδια περιφερειακή διοίκηση και άλλους οργανισμούς(3), προκειμένου να συνεκτιμηθούν κατά την εκπόνηση της περιβαλλοντικής δήλωσης. Επιπλέον, οι περιφερειακές αρχές δεν τήρησαν τις οδηγίες 85/337/ΕΟΚ(4) και 97/11/ΕΚ(5), τον εθνικό κανονισμό για το ίδιο θέμα(6) και τον περιφερειακό νόμο 1/1995(7) περί της συμμετοχής στη διαβίβαση πληροφοριών στο κοινό και στο Περιφερειακό Συμβούλιο Περιβάλλοντος. Μία από τις σοβαρότερες επικρίσεις που διατύπωσαν οι εν λόγω οργανισμοί είναι η σύνδεση της αποκατάστασης του όρμου με μιαπερμεγέθηποδομή. Εξάλλου, το σχέδιο αποκατάστασης του όρμου δεν συνδυάσθηκε με την περιβαλλοντική ανάπλαση της Sierra Minera, πράγμα που θα έδειχνε μεγαλύτερη συνέπεια και θα επέτρεπε μία συνετή τουριστική ανάπτυξη σύμφωνα με τις χωροταξικές κατευθυντήριες γραμμές του 1995(8). Η Ευρωπαϊκή Τράπεζα Επενδύσεων συνέταξε αρνητική έκθεση για το εν λόγω σχέδιο(9).

Δεν θεωρεί η Επιτροπή ότι η χρηματοδότηση από το Ταμείο Συνοχής της αποκατάστασης του όρμου του Portmn και της περιβαλλοντικής ανάπλασης της Sierra Minera προηγείται των ογκωδών έργωνποδομής;

Ποια μέτρα προτίθεται να λάβει λόγω της μη τήρησης των οδηγιών 85/337/ΕΟΚ και 97/11/ΕΕ, ιδίως σε ό,τι αφορά την έλλειψη εξέτασης εναλλακτικών λύσεων και ενημέρωσης του κοινού κατά την αξιολόγηση του σχεδίου πουπέβαλε η λιμενική αρχή της Καρθαγένης;

Με ποια μέτρα σκοπεύει να διασφαλίσει την προστασία της περιοχής Punta de Arguilones/Isla de Escombreras, συμπεριλαμβανομένων των ενάλιων λειμώνων ποσειδωνίας της ωκεανείου στις Costas de Calblanque;

Δεν θεωρεί η Επιτροπή ότι το άρθρο 6 της οδηγίας 92/43 θα πρέπει να εφαρμόζεται για κάθε σχέδιο που επηρεάζει αυτήν την περιοχή; Μετά την καταστροφή στο Aznalcollar (Ανδαλουσία, Ισπανία), δεν θεωρεί ότι είναι προτιμότερο τα λύματα του όρμου να χύνονται και ναποβάλλονται σε επεξεργασία στην ξηρά;

(1) ΕΕ L 103 της 25.4.1979, σελ. 1. Ας μην ξεχνάμε ότι η Επιτροπή κίνησε διαδικασία επί παραβάσει κατά της Ισπανίας διότι δεν έχει ακόμη ορίσει τις σημαντικές για τα πτηνά ζώνες ως ειδικές ζώνες προστασίας βάσει της εν λόγω οδηγίας.

(2) ΕΕ L 206 της 22.7.1992, σελ. 7.

(3) Πανεπιστήμιο της Μούρθια, Επαγγελματικός Σύλλογος Βιολόγων, Ισπανικό Ίδρυμα Ωκεανογραφίας και Εθνικό Μουσείο Ενάλιας Αρχαιολογίας.

(4) ΕΕ L 175 της 5.7.1985, σελ. 40.

(5) ΕΕ L 73 της 14.3.1997, σελ. 5.

(6) Βλ. Βασιλικό Διάταγμα 11 της 31ης Νοεμβρίου 1988, ιδίως δε το άρθρο 8.

(7) Βλ. περιφερειακό νόμο 1 για την προστασία του περιβάλλοντος της περιοχής της Μούρθια που εγκρίθηκε στις 8.3.1995.

(8) Βλ. τις κατευθυντήριες γραμμές χωροταξίας του όρμου του Portmn και της Sierra Minera που εγκρίθηκαν με διάταγμα στις 26 Μαΐου 1995.

(9) Στην έκθεσή της, η Τράπεζα αναφέρει τρία προβλήματα: ο κύριος δικαιούχος του σχεδίου είναι ιδιοκτήτης όλων σχεδόν των παρακείμενων στον όρμο γαιών, η επέκταση της προβλήτας του λιμένα δεν είναι αιτιολογημένη, και ο καθαρισμός του όρμου δεν συνεπάγεται την πλήρη απορρύπανσή του.

Συμπληρωματική απάντηση του κ. Barnier εξ ονόματος της Επιτροπής

(26 Σεπτεμβρίου 2000)

Το αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση αριθ. H-364/00 του κ. Carnero Gonzlez κατά την ώρα των ερωτήσεων της συνόδου του Μαΐου 2000 του Κοινοβουλίου(1).

Επί του παρόντος η Επιτροπή ασχολείται με την καταγγελία αριθ. P-99/4212 για το έργο στο οποίο αναφέρεται το αξιότιμο Μέλος του Κοινοβουλίου που αφορά πιθανή παράβαση διαφόρων περιβαλλοντικών οδηγιών, συγκεκριμένα της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών και της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας. Στο πλαίσιο αυτών των καταγγελιών, έχουν γίνει συστάσεις στις ισπανικές αρχές. Προς το παρόν η Επιτροπή αναμένει την απάντησή τους.

Όπως προκύπτει από πληροφορίες που έγιναν γνωστές στην Επιτροπή στο πλαίσιο της προαναφερθείσας καταγγελίας, το έργο επέκτασης του λιμανιού Escombreras και αποκατάστασης του όρμου του Portmnπεβλήθη στη διαδικασία εκτίμησης των περιβαλλοντικών επιπτώσεων, όπως προβλέπει η οδηγία 85/337/ΕΟΚ του Συμβουλίου της 27ης Μαΐου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον.

Οι ενάλιοι λειμώνες Ποσειδωνίας της ωκεανείου στις ακτές της Calblanque που ανέφερε το αξιότιμο Μέλος του Κοινοβουλίου δεν συμπεριλήφθηκαν από τις ισπανικές αρχές στον εθνικό κατάλογο των περιοχών κοινοτικού ενδιαφέροντος που μπορούν να ενσωματωθούν στο δίκτυο Natura 2000, όπως προβλέπει το άρθρο 4 της οδηγίας 92/43/ΕΟΚ. Καθώς η ισπανική πρόταση σχετικά με τις περιοχές κοινοτικού ενδιαφέροντος ήταν κατ' αρχήν επαρκής γι'αυτό το είδος φυσικών οικοτόπων, η μη αναφορά στους εν λόγω λειμώνες δεν αποτελεί παράβαση της οδηγίας.

Η οδηγία 75/442/ΕΟΚ του Συμβουλίου της 15ης Ιουλίου 1975, όπως τροποποιήθηκε από την οδηγία 91/156/ΕΟΚ της 18ης Ιουλίου 1991 περί των στερεών αποβλήτων(2) προβλέπει στο άρθρο 4 ότι η διάθεση ή η αξιοποίηση των αποβλήτων θα πραγματοποιείται χωρίς να τίθεται σε κίνδυνο ηγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον. Απόβλητα που ενέχουν παρόμοιο κίνδυνο, όπως τα τοξικά απόβλητα του όρμου του Portman, θα πρέπει είτε να καθαρίζονται πριν από κάθε χρήση, ώστε να εξουδετερώνονται τα επικίνδυνα συστατικά τους είτε να αποτεφρώνονται ή να ρίχνονται σε χωματερές. Σχετικά, η Επιτροπή είναι έτοιμη να εξετάσει από κοινού με τις ισπανικές αρχές οποιαδήποτε κατάλληλη λύση έχουν να προτείνουν στο πρόβλημα αποβλήτων του όρμου Portman.

(1) Συζητήσεις του Ευρωπαϊκού Κοινοβουλίου (Μαΐου 2000).

(2) ΕΕ L 78 της 26.3.1991.